b'\n_START_ARTICLE_\nLaivo kapitonas\n_START_PARAGRAPH_\nLaivo kapitonas \xe2\x80\x93 laivo savininko patik\xc4\x97tinis, laivo \xc4\xafgulos vadovas, kuris atsako u\xc5\xbe keleivi\xc5\xb3 ir \xc4\xafgulos saugum\xc4\x85, laivo ir gabenamo krovinio i\xc5\xa1saugojim\xc4\x85._NEWLINE_Laivo kapitonas \xe2\x80\x93 tai darbuotojo klasifikacijos laipsnis, taip pat karininko laipsnis.\n_START_SECTION_\nKapitono teis\xc4\x97s\n_START_PARAGRAPH_\nKapitonas valdo laiv\xc4\x85 vienvaldi\xc5\xa1kumo principo pagrindu (valdymas negali prie\xc5\xa1tarauti statutui ir j\xc4\xaf numatan\xc4\x8diam pagrindiniam \xc4\xafstatymui)._NEWLINE_Visi nurodymai d\xc4\x97l laivo veiklos perduodami tik kapitonui, kuris atsako u\xc5\xbe j\xc5\xb3 vykdym\xc4\x85. Kapitonas lieka auk\xc5\xa1\xc4\x8diausia vald\xc5\xbeia, net jei laive esama auk\xc5\xa1tesnio rango asmen\xc5\xb3. Tokie asmenys gali i\xc5\xa1sakyti kapitonui savo pageidavimus, ta\xc4\x8diau neturi teis\xc4\x97s komanduoti, kaip i\xc5\xa1 ties\xc5\xb3 tvarkyti ir valdyti laiv\xc4\x85. Ginantis nuo pirat\xc5\xb3 ar sukilus laivo \xc4\xafgulai kapitonas turi teis\xc4\x99 vartoti \xc5\xa1aunam\xc4\x85j\xc4\xaf ginkl\xc4\x85 ir kitas pana\xc5\xa1ias priemones._NEWLINE_Be laivo kapitono sutikimo joks asmuo negali b\xc5\xabti priimtas ar pasi\xc5\xa1alinti savavali\xc5\xa1kai \xc4\xaf ir i\xc5\xa1 laivo \xc4\xafgul\xc4\x85/\xc4\xafgulos._NEWLINE_Ka\xc5\xbekada tur\xc4\x97j\xc4\x99s teis\xc4\x99 laivuose poras tuokti, kapitonas dabar tokios teis\xc4\x97s nebeturi, ta\xc4\x8diau kapitonas turi teis\xc4\x99 pasira\xc5\xa1yti mirties liudijim\xc4\x85.'